CELEX: C2006/326/157
Language: fi
Date: 2006-12-30 00:00:00
Title: Asia T-331/06: Kanne 24.11.2006 — Evropaïki Dynamiki v. EEA

30.12.2006   
            
            
               FI
            
            
               Euroopan unionin virallinen lehti
            
            
               C 326/77
            
         Kanne 24.11.2006 — Evropaïki Dynamiki v. EEA
   (Asia T-331/06)
   (2006/C 326/157)
   Oikeudenkäyntikieli: englanti
   Asianosaiset
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajaja N. Korogiannakis ja asianajaja N. Keramidas)
   
      Vastaaja: Europan ympäristökeskus
   Vaatimukset
   
               —
            
            
               Euroopan ympäristökeskuksen päätös hylätä kantajan tarjous ja ratkaista tarjouskilpailu sen voittajan hyväksi on kumottava
            
         
               —
            
            
               Euroopan ympäristökeskus on velvoitettava korvaamaan kantajalle tästä kanteesta aiheutuneet oikeudenkäyntikulut ja muut kulut myös siinä tapauksessa, että kanne hylätään.
            
         Oikeudelliset perusteet ja pääasialliset perustelut
   Kantaja väittää kanteensa tueksi, että hankintamenettelyn EEA/IDS/06/002 ”IT-konsultointipalvelujen toimittaminen” (EUVL 2006 s. 118–125101) yhteydessä tehty Euroopan ympäristökeskuksen päätös, josta ilmoitettiin kantajalle kirjeitse 14.9.2006, ei ole täytäntöönpanosäännöissä ja direktiivissä 2004/18/EY säädettyjen velvoitteiden mukainen eikä avoimuuden periaatteen mukainen, koska osallistujille ei ilmoitettu etukäteen toissijaisten arviointiperusteiden, joita sovellettiin myöhemmin valintamenettelyn kuluessa, painoarvoa.
   Lisäksi kantaja väittää, että Euroopan ympäristökeskus on tehnyt useita selviä arviointivirheitä, jotka johtivat sen tarjouksen hylkäämiseen.
   Kantaja vaatii, että Euroopan ympäristökeskuksen päätös hylätä sen tarjous ja ratkaista tarjouskilpailu kolmen muun osallistujan hyväksi kumotaan ja että ensimmäisen oikeusasteen tuomioistuin velvoittaa vastaajan korvaamaan kaikki tähän menettelyyn liittyvät oikeudenkäyntikulut myös siinä tapauksessa, että kanne hylätään.